
ДО 

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

ОТ 

РУСКА БОЯДЖИЕВА – ЗАМ.КМЕТ „ЕВРОПЕЙСКИ ПОЛИТИКИ, ОКОЛНА СРЕДА“ ПРИ ОБЩИНА БУРГАС
ОТНОСНО: Упълномощаване Кмета на Община Бургас за издаване на запис на заповед в полза на Министерството на регионалното развитие и благоустройство като обезпечение, гарантиращо пълният размер на авансово плащане по проект: „Създаване на условия за разкриване на 5 нови социални услуги на територията на община Бургас”, ДБФП № BG16RFOP001-5.001-0026-C01, финансиран по Оперативна програма „Региони в растеж“ 2014 -2020г., процедура BG16RFOP001-5.001 „Подкрепа на деинституционализацията на грижите за деца“.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 

На 15.02.2018г. в Министерството на регионалното развитие и благоустройство се сключи договор за предоставяне на безвъзмездна финансова помощ по проект: „Създаване на условия за разкриване на 5 нови социални услуги на територията на община Бургас“, ДБФП № BG16RFOP001-5.001-0026-C01, финансиран по Оперативна програма „Региони в растеж“ 2014 -2020г., процедура BG16RFOP001-5.001 „Подкрепа на деинституционализацията на грижите за деца“.
Съгласно условията на договора Община Бургас е задължена да осигури издаването в полза на Министерството на регионалното развитие и благоустройство – запис на заповед, която да гарантира авансовото плащане в размер на 536 595,70 лв. /петстотин тридесет и шест хиляди лева петстотин деветдесет и пет лева и седемдесет ст. /лв., представляващи до 35 % (тридесет и пет процента) от стойността на предоставената от Управляващия орган безвъзмездна финансова помощ по проекта. 
Към упоменатия запис на заповед е необходимо да бъде приложено и Решение на Общинския съвет за упълномощаване на кмета на Общината за издаването му.
С оглед на изложеното и във връзка с условията на договора, и нуждите от обезпечаване на проекта с необходимите финансови средства, предлагам Общинският съвет да упълномощи Кмета на Община Бургас за издаване на запис на заповед без протест и без разноски, в полза на Министерство на регионалното развитие и благоустройство, платим на предявяване, който обезпечава пълният размер на авансовото плащане по проект: „Създаване на условия за разкриване на 5 нови социални услуги на територията на община Бургас“, ДБФП № BG16RFOP001-5.001-0026-C01, одобрен по Оперативна програма „Региони в растеж“ 2014 – 2020г., процедура BG16RFOP001-5.001 „Подкрепа на деинституционализацията на грижите за деца“  в размер на  536 595,70 лв. /петстотин тридесет и шест хиляди петстотин деветдесет и пет лева и седемдесет ст. /лв. или 35 % от стойността на предоставената безвъзмездна финансова помощ.
Предвид гореизложеното, предлагам, на основание чл.21, ал.1, т.8 от ЗМСМА Общински съвет – Бургас да вземе следното 

РЕШЕНИЕ:
Общински съвет – Бургас упълномощава Кмета на Община Бургас за издаване на запис на заповед без протест и без разноски, в полза на Министерството на регионалното развитие и благоустройство, платим на предявяване, който обезпечава пълния размер на авансовото плащане по проект: „Създаване на условия за разкриване на 5 нови социални услуги на територията на община Бургас“, ДБФП № BG16RFOP001-5.001-0026-C01, одобрен по Оперативна програма „Региони в растеж“ 2014 – 2020г., процедура BG16RFOP001-5.001 „Подкрепа на деинституционализацията на грижите за деца“  в размер на  536 595,70 лв. /петстотин тридесет и шест хиляди петстотин деветдесет и пет лева и седемдесет ст. /лв. или 35 % от стойността на предоставената безвъзмездна финансова помощ.
Приложение: проект на запис на заповед

РУСКА БОЯДЖИЕВА
Заместник-кмет „Европейски политики, околна среда”

